Държавен вестник, бр. 15, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  15
Компетентни органи за признаване 
и изпълнение
Чл. 6. (1) Компетентни органи в Репу­
блика България да признаят и да постановят 
изпълнението на решение за конфискация или 
отнемане и решение за налагане на финансови 
санкции, издадено в друга държава – членка на 
Европейския съюз, са окръжните съдилища.
(2) Компетентен орган в Република България 
за изпълнение на признатите от български съд 
актове по чл. 2 и 3 е Националната агенция 
за приходите. 
(3) Когато български съд или друг орган 
получи решение за конфискация или отнемане 
или решение за налагане на финансови санк­
ции, което не е компетентен да признае, той го 
изпраща служебно на съответния компетентен 
съд и уведомява за това органа в издаващата 
държава.
Компетентен орган за изпращане
Чл. 7. (1) Компетентен орган за изпращане 
на решения за конфискация или отнемане и 
решения за налагане на финансови санкции, 
постановени от съд в Република България, е 
районният или окръжният съд, който е поста­
новил решението като първа инстанция.
(2) Компетентен орган за изпращане на 
наказателни постановления, постановени от 
административен орган в Република България, 
е Националната агенция за приходите. 
Централен орган
Чл. 8. (1) В случаите, когато осъществяване­
то на директен контакт между компетентните 
органи не е възможно, орган, отговорен за 
административното изпращане и получаване 
на решения за конфискация или отнемане и 
решения за налагане на финансови санкции 
в Република България, е Министерството на 
правосъдието.
(2) В срок до 31 декември на всяка кален­
дарна година българските компетентни органи 
уведомяват Министерството на правосъдието 
на Република България за трайни затруднения 
или бездействие от страна на друга държа­
ва – членка на Европейския съюз, във връзка 
с признаването и изпълнението на решения 
за конфискация или отнемане и решения за 
налагане на финансови санкции.
Кореспонденция
Чл. 9. (1) Кореспонденцията се осъществява 
пряко между компетентните органи на издава­
щата и изпълняващата държава.
(2) Когато издаващият орган не разполага 
с информация за компетентния орган в изпъл­
няващата държава, той извършва всички необ­
ходими допитвания, включително чрез звената 
за контакт на Европейската съдебна мрежа 
(European Judicial Network), с цел получаване 
на информация от изпълняващата държава.
(3) Решенията за конфискация или отнемане 
и решенията за налагане на финансови санкции 
или заверени копия от тях заедно с придру­
жените от превод удостоверения се приемат 
и изпращат по поща, електронна поща, факс 
или по всеки друг надлежно защитен начин, 
позволяващ писмен запис и удостоверяване на 
автентичността. 
(4) Компетентният орган на изпълняващата 
държава може да поиска оригиналите на полу­
чените документи или заверени копия от тях, 
както и удостоверяването на автентичността 
им да се получат с експресна поща.
Приложим закон
Чл. 10. (1) Изпълнението на решенията за 
конфискация или отнемане и на решенията за 
налагане на финансови санкции в Република 
България се урежда според българското зако­
нодателство.
(2) Решенията за конфискация или отнемане 
и решенията за налагане на финансови санк­
ции, постановени по отношение на юридически 
лица, подлежат на признаване и изпълнение в 
Република България.
Амнистия, помилване, отмяна на решенията 
за конфискация или отнемане и решенията за 
налагане на финансови санкции
Чл. 11. (1) Акт на амнистия или помилване 
може да бъде издаден както от издаващата, 
така и от изпълняващата държава, съобразно 
националното им законодателство.
(2) Само издаващата държава може да пос­
танови акт, с който да отмени влязлото в сила 
решение за конфискация или отнемане или 
решение за налагане на финансови санкции.
Алтернативни санкции
Чл. 12. (1) Компетентният орган на изпълня­
ващата държава може да наложи алтернативна 
на конфискацията, отнемането или финансо­
вата санкция мярка, включително наказание 
лишаване от свобода или всяка друга мярка за 
ограничаване свободата на засегнатото лице, 
в случаите, когато решението за конфискация 
или отнемане или решението за налагане на 
финансови санкции не може да бъде изпълне­
но изцяло или частично, издаващата държава 
изрично е посочила това в удостоверението и 
законодателството на изпълняващата държава 
допуска налагане на алтернативни санкции.
(2) Тежестта на алтернативната санкция 
се определя съгласно законодателството на 
изпълняващата държава, като не може да 
надхвърля максималния размер, посочен в 
удостоверението.
Разноски
Чл. 13. (1) Разноските по признаването и 
изпълнението на решения за конфискация или 
отнемане и решения за налагане на финансови 
санкции на територията на Република България 
като изпълняваща държава се поемат от нея.